উই ক্যান বি হিরোস (২০২০-এর চলচ্চিত্র)

***উই ক্যান বি হিরোস*** ( ;  ) হলো ২০২০ সালের একটি আমেরিকান সুপারহিরো চলচ্চিত্র, যা রচনা এবং পরিচালনা করেছেন রবার্ট রদ্রিগেজ। এটি ২০০৫ সালের *দ্য অ্যাডভেঞ্চার্স অব শার্কবয় অ্যান্ড লাভাগার্ল*-এর একটি অনুফল। রদ্রিগেজ একইসাথে চলচ্চিত্রটির চিত্রগ্রাহক এবং সম্পাদক ছিলেন, যেখানে অভিনয় করেছেন ইয়াইয়া গোসেলিন, লিয়ন ড্যানিয়েলস, অ্যান্ডি ওয়াকেন এবং হালা ফিনলে। এটি ২০২০ সালের ২৫ ডিসেম্বর নেটফ্লিক্স থেকে মুক্তি পায় এবং সমালোচকদের কাছ থেকে মিশ্র প্রতিক্রিয়া লাভ করে।

## কাহিনীসংক্ষেপ
মিসি মোরেনো তার বাবা মার্কাসের সাথে বাড়িতে ছিলো, তাদের কাছে হিরোদের উদ্ধারের জন্য খবর আসলে তার বাবার সেখানে যেতে হয় এবং মিসিকে অন্যান্য হিরোইক বাচ্চাদের সাথে থাকতে হয়।

মিসির সাথে সাক্ষাত হওয়া অন্য বাচ্চারা:
* হুইলস, যে অনেক-শক্তির অধিকারী, কিন্তু তার পেশীগুলি তার কঙ্কাল তন্ত্রকে সমর্থন করার জন্য খুব ভারী।
* নুডলস, যে তার শরীরকে প্রসারিত করতে পারে।
* ওজো, যে চুপচাপ থাকে আর ছবি এঁকে যোগাযোগ করে।
* এ-ক্যাপেলা, যে গান গেয়ে তরঙ্গায়িত করে যেকোনো বস্তু ভাসাতে করতে পারে।
* স্লো-মো, সময়ের টানের প্রভাবে যে সর্বদা ধীর গতিতে থাকে।
* ফেস মেকার, যে তার রূপ বদল করে যেকোনো কারো মতো চেহারা ধারণ করতে পারে।
* রিওয়াইন্ড এবং ফাস্ট ফরওয়ার্ড, সময় পরিবর্তন করতে পারা জমজ ভাই-বোন।
* ওয়াইল্ড কার্ড, যার অসীম ক্ষমতা আছে তবে সেগুলোর ওপর কোনো নিয়ন্ত্রণ নেই।
* গাপ্পি, যার "হাঙ্গরের শক্তি" আছে এবং জলকে সে আকৃতি দিয়ে যেকোনো কিছুতে রূপ দিতে পারে।

বাচ্চারা টেলিভিশনে এলিয়েন এবং হিরোইক্সের মধ্যে যুদ্ধ দেখে, হিরোইক্সের হারের মাধ্যমে তা শেষ হয়। মিসি বুঝতে পারে যে ওজোর আঁকা ছবি ভবিষ্যতের কথা বলে। তার একটি অঙ্কনে দেখা যায় যে, এলিয়েনরা ভল্টে প্রবেশ করছে, তখন বাচ্চারা সেখান থেকে পালানোর পরিকল্পনা করে।

ফেস মেকার রক্ষীদের বোকা বানিয়ে ভল্টের ভেতরে নিয়ে আসে এবং সেখানে গাপি তাদের কাবু করে ফেলে, কিন্তু তার আগেই একজন রক্ষী জরুরি লকডাউন সক্রিয় করে দেয়। রিওয়াইন্ড তাদের অতীতে ফিরিয়ে নিয়ে যায়, হুইলস রক্ষীকে বোতাম চাপা থেকে বিরত রাখে এবং নুডলস তাদের নিরাপত্তা ব্যাজগুলো চুরি করে নেয়। ​মিস গ্রানেডা বারান্দায় মিসিকে দেখে ফেলেন এবং দরজাগুলো আটকে দেন, কিন্তু এ-ক্যাপেলা ছাদের দিকে যাওয়ার জন্য একটি সিঁড়ি তৈরি করে দেয়, যা তাদের পালিয়ে যেতে সাহায্য করে। নুডলস একটি যানের ব্যবস্থা করে এবং বাচ্চারা পালিয়ে যায়। এ-ক্যাপেলার কণ্ঠস্বর উচ্চগ্রামে পৌঁছালে ট্রেনটি কাঁপতে শুরু করে।

তারা মিসির দাদি অনিতা মোরেনোর বাড়িতে অবতরণ করে, যিনি হিরোইক্সদের প্রশিক্ষক, তিনি বাচ্চাদের তাদের ক্ষমতা আয়ত্ত করতে ও দলগতভাবে কাজ করতে সাহায্য করেন। ভিনগ্রহের প্রাণীরা (এলিয়েন) সেখানে পৌঁছালে, দাদি বাচ্চাদের একটি সুড়ঙ্গের ভেতর দিয়ে পাঠিয়ে দেন যা একটি ফাঁকা মাঠে গিয়ে শেষ হয়; এর কিছুক্ষণ পরেই তিনি বন্দি হন। বাচ্চারা একটি খালি ভিনগ্রহী মহাকাশযান (স্পেসশিপ) দেখতে পায় এবং সেটি ব্যবহার করে সেটার 'মাতৃযান' (মাদার শিপ)-এ পৌঁছায়। ​সেখানে একটি বেগুনি পিরামিডাকার ঘর খুঁজে পাওয়ার পর, তারা প্রেসিডেন্ট এবং মিস গ্রানেডাকে কথা বলতে দেখে। তারা আসলে ভিনগ্রহের চর, যাদেরকে পৃথিবী "দখল" করার প্রস্তুতির জন্য পাঠানো হয়েছে। বাচ্চাদের একটি কামরায় বন্দি করা হয়। গাপি বাচ্চাদের চোখের জল দিয়ে চাবির একটি প্রতিরূপ তৈরি করে এবং দরজা খোলে। এরপর বাচ্চাদের সাথে ভিনগ্রহীদের লড়াই শুরু হয়; ওয়াইল্ড কার্ড ধরা পড়ে যায় এবং তাকে জিজ্ঞাসাবাদের জন্য নিয়ে যাওয়া হয়, আর বাকিরা পিরামিডটির সন্ধানে থাকে।

হুইলস মাদারবোর্ড হ্যাক করে, কিন্তু ঠিক তখনই ওজো প্রকাশ করে যে সে কথা বলতে পারে এবং সে-ই এলিয়েনদের সুপ্রিম কমান্ডার। মিসি কন্ট্রোল রুমে ওয়াইল্ড কার্ডের সাথে যোগাযোগ করে; ফেস মেকার আসলে তার সাথে জায়গা অদলবদল করেছিল। গ্রানেডা ওয়াইল্ড কার্ডের পিছু নেয়, কিন্তু তার আগেই মাদারবোর্ডের চারপাশের সুরক্ষা কবচটি নিষ্ক্রিয় হয়ে যায়। ​অন্য বাচ্চারা এলিয়েনদের আটকে রাখার সুযোগে, হুইলস এবং নুডলস আসল মাদারবোর্ডটি সরিয়ে একটি নতুন মাদারবোর্ড বসিয়ে দেয়। এতে এলিয়েনদের রকেটটি অকেজো হয়ে যায় এবং তাদের পৃথিবী দখলের পরিকল্পনা ভেস্তে যায়। বাচ্চাদের অবাক করে দিয়ে তাদের বাবা-মায়েরা রকেট থেকে বেরিয়ে আসেন। ওজো প্রকাশ করে যে, সে এবং মিস গ্রানেডা মিলে এই "দখল অভিযান" সাজিয়েছিল যাতে বাচ্চাদের পরবর্তী প্রজন্মের সুপারহিরো (হিরোইক্স) হিসেবে গড়ে তোলা যায়। অবশেষে বাচ্চারা তাদের বাবা-মায়ের সাথে মিলিত হয় এবং পৃথিবীকে রক্ষা করার জন্য প্রস্তুত হয়ে ওঠে।

## কুশীলব

## নির্মাণ
রবার্ট রদ্রিগেজ তার নিজস্ব প্রযোজনা সংস্থা ট্রাবলমেকার স্টুডিওজের মাধ্যমে *উই ক্যান বি হিরোস* চলচ্চিত্রটি রচনা, পরিচালনা এবং প্রযোজনা করেছেন। এতে অভিনয়ের জন্য প্রিয়াঙ্কা চোপড়া, ক্রিশ্চিয়ান স্ল্যাটার এবং পেদ্রো পাস্কালের নাম ঘোষণা করা হয়েছিল। ২০১৯ সালের আগস্ট মাসে টেক্সাসে চলচ্চিত্রটির মূল চিত্রগ্রহণের কাজ শুরু হয়। এর ভিজ্যুয়াল এফেক্টস এবং অ্যানিমেশনের কাজ করেছে ইন্ডাস্ট্রিয়াল লাইট অ্যান্ড ম্যাজিক এবং ওয়েটা ডিজিটাল। ছবিটির আবহসংগীত রেকর্ড করা হয়েছিল ভিয়েনার সিনক্রোন স্টেজে।

## মুক্তি
চলচ্চিত্রটি ২০২০ সালের ২৫শে ডিসেম্বর মুক্তি পায়, এর আগে ছবিটির মুক্তির তারিখ ২০২১ সালের ১লা জানুয়ারি নির্ধারিত থাকলেও পরবর্তীতে তা এগিয়ে আনা হয়েছিল।

## ভবিষ্যৎ
**সিক্যুয়েল** বা **অনুফল**

২০২১ সালের জানুয়ারিতে নেটফ্লিক্স ঘোষণা করে যে তারা একটি সিক্যুয়েল তৈরি করার পরিকল্পনা করছে। একই বছরের আগস্টের মধ্যে, রদ্রিগেজ নিশ্চিত করেন যে তিনি পরিচালক হিসেবে তার ভূমিকায় ফিরে আসবেন এবং ঘোষণা করেন ২০২২ সালে মূল চিত্রগ্রহণ শুরু হবে।

## তথ্যসূত্র

## বহিঃসংযোগ

* 
* 
বিষয়শ্রেণী:টেক্সাসে ধারণকৃত চলচ্চিত্র
বিষয়শ্রেণী:মার্কিন যুক্তরাষ্ট্রের কাল্পনিক রাষ্ট্রপতি সম্পর্কে চলচ্চিত্র
বিষয়শ্রেণী:রবার্ট রদ্রিগেজ পরিচালিত চলচ্চিত্র
বিষয়শ্রেণী:নেটফ্লিক্সের মৌলিক চলচ্চিত্র
বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:মার্কিন শিশুতোষ হাস্যরসাত্মক চলচ্চিত্র
বিষয়শ্রেণী:মার্কিন সুপারহিরো চলচ্চিত্র
বিষয়শ্রেণী:মার্কিন বিজ্ঞান কল্পকাহিনীমূলক মারপিটধর্মী চলচ্চিত্র
বিষয়শ্রেণী:২০২০-এর দশকের সুপারহিরো চলচ্চিত্র
বিষয়শ্রেণী:২০২০-এর চলচ্চিত্র